Pri výbere novej vínotéky myslite na to, že ide o spotrebič s celodennou prevádzkou, a preto je nutné počítať s určitou spotrebou energie. Na energetickom štítku, ktorý musí mať podľa zákona povinne každý spotrebič, nájdete zaradenie do energetickej triedy. Najúspornejšia vínotéka nesie označenie písmenom A (prípadne A+ alebo A++) a, naopak, najviac energie zas spotrebuje vínotéka s označením G. Vínotéky s termočlánkom sa pohybujú v nižších cenových reláciách, majú však v porovnaní s kompresorom približne dvojnásobne vyššiu spotrebu energie. Výhody vínotéky s termočlánkom sú nulová hlučnosť a nulové vibrácie. Pri kompresorovej vínotéke počítajte s vyššou vstupnou investíciou, ktorá sa vám však už onedlho vráti v podobe energetických úspor. K tomu ponúka výrazne lepší výkon aj účinnosť chladenia než vínotéka s termočlánkom.